 

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 400-01/24-01/14

URBROJ: 2178-12-03-24-3

Velika Kopanica, 19. prosinca 2024.g.

Na temelju članka 72. Zakona o komunalnom gospodarstvu („Narodne novine“, broj 68/18, 110/18 i 32/20) i članka 32. Statuta Općine Velika Kopanica Kopanica („Službeni vjesnik Brodsko-posavske županije“, broj 4/20, 11/21 i 31/23), Općinsko vijeće Općine Velika Kopanica na svojoj 27. sjednici održanoj dana 19. prosinca 2024. godine, donosi

**P R O G R A M**

**održavanja komunalne infrastrukture na**

**području Općine Velika Kopanica u 2025. godini**

**I. Uvodne odredbe**

**Članak 1.**

Program održavanja komunalne infrastrukture na području Općine Velika Kopanica u 2025. godini (u danjem tekstu: Program) donosi se u skladu s predvidivim i raspoloživim sredstvima i izvorima financiranja.

Održavanje komunalne infrastrukture financira se sredstvima:

1. iz komunalnog doprinosa;
2. iz komunalne naknade;
3. iz cijene komunalne usluge;
4. iz naknade za koncesiju;
5. iz proračuna jedinice lokalne samouprave;
6. iz fondova Europske unije;
7. iz ugovora, naknada i drugih izvora propisanih posebnim zakonom i;
8. iz donacija.

**Članak 2.**

 Programom se određuju:

1. opis i opseg poslova održavanja komunalne infrastrukture s procjenom pojedinih troškova, po djelatnostima;
2. iskaz financijskih sredstava potrebnih za ostvarivanje programa, s naznakom izvora financiranja.

**Članak 3.**

 Komunalne djelatnosti kojima se osigurava održavanje komunalne infrastrukture u smislu ovog Programa su:

1. održavanje nerazvrstanih cesta;
2. održavanje javnih zelenih površina;
3. održavanje građevina, uređaja i predmeta javne namjene;
4. održavanje groblja i krematorija unutar groblja;
5. održavanje čistoće javnih površina;
6. održavanje javne rasvjete;
7. provođenje mjera obvezne deratizacije, dezinfekcije i dezinsekcije;
8. zbrinjavanje izgubljenih i napuštenih životinja;

**II. Održavanje nerazvrstanih cesta**

**Članak 4.**

 Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući svu opremu, uređaje, instalacije, sa svrhom održavanja prohodnosti i tehničke ispravnosti ceste i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

**Članak 5.**

 Održavanje nerazvrstanih cesta obuhvaća slijedeće:

|  |
| --- |
| **A 1014-01 NERAZVRSTANE CESTE** |
| **RB.** | **Opis i opseg održavanja**  | **Procjena troškova****(euri)**  | **Izvori financiranja** |
| 1. | Nasipanje kamenom neasfaltiranih nerazvrstanih cesta dužine cca 15 km-usluga tekućeg i investicijskog održavanja | 50.000,00 | 44 – namjenski prihodi |
| 20.000,00 | 51 – tekuće pomoći |
| 2. | Održavanje kanalske mreže dužine cca 10 km – izumljivanje kanala uz nerazvrstane ceste | 10.000,00 | 44 – namjenski prihodi |
| 3. | Komunalne usluge-vodna naknada | 1.000,00 | 44 – namjenski prihodi |
| **Ukupno:** |  **81.000,00**  |

**III. Održavanje javnih zelenih površina**

**Članak 6.**

 Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmalja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

**Članak 7.**

Održavanje javnih zelenih površina obuhvaća slijedeće:

|  |
| --- |
| **A 1014-05 JAVNE ZELENE POVRŠINE** |
| **RB.** | **Opis i opseg održavanja** | **Procjena troškova** **(euri)** | **Izvori financiranja** |
| 1. | Potrošni materijal za košenje (silik, ulje, remenje)-materijal i dijelovi – za potrebe održavanja javnih površina u Općini | 7.000,00 | 44 – namjenski prihodi |
| 2. | Održavanje kosilica i trimera za košnju-usl.tek. održavanja za potrebe održavanja javnih površina u Općini | 7.000,00 | 44 – namjenski prihodi |
| 3. | Gorivo za trimere, kosilice, komunalni stroj, kamiončiće, kombi-energija za potrebe održavanja javnih površina i obavljanja ostalih komunalnih djelatnosti za potrebe Općine | 10.000,00 | 13 – opći prihodi i primici |
| 4. | Zaštitna odjeća i obuća za komunalne djelatnike | 1.000,00 | 51 – tekuće pomoći |
| 5. | Ostala oprema za održavanje javnih zelenih površina u Općini | 10.000,00 | 13 – opći prihodi i primici |
| **Ukupno:** |  **35.000,00**  |

**IV. Održavanje građevina, uređaja i predmeta javne namjene**

**Članak 8.**

 Pod održavanjem građevina, uređaja i predmeta javne namjene podrazumijeva se održavanje, popravci i čišćenje tih građevina, uređaja i predmeta.

**Članak 9.**

Održavanje građevina, uređaja i predmeta javne namjene obuhvaća slijedeće:

|  |
| --- |
| **A 1014-04 ODRŽAVANJE GRAĐEVINA JAVNE NAMJENE** |
| **RB.** | **Opis i opseg održavanja** | **Procjena troškova** **(euri)** | **Izvori financiranja** |
| 1. | Usluge održavanja i čišćenja objekata javne namjene – usluge tekućeg i investicijskog održavanja | 20.000,00 | 44 – namjenski prihodi |
| 2. | Komunalne usluge | 20.000,00 | 13- opći prihodi i primici |
|  **Ukupno:** |  **40.000,00**  |

**V. Održavanje groblja i krematorija unutar groblja**

**Članak 10.**

Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

**Članak 11.**

 Održavanje groblja i krematorija unutar groblja obuhvaća slijedeće:

|  |
| --- |
| **A 1014-02 GROBLJA** |
| **RB.** | **Opis i opseg održavanja** | **Procjena troškova****(euri)**  | **Izvori financiranja** |
| 1. | Materijal i dijelovi za tek. i inv. održavanje | 1.300,00 | 44 – namjenski prihodi |
| 2. | Košenje groblja na području Općine – komunalne usluge | 4.000,00 | 13 – opći prihodi i primici |
| **Ukupno:** |  **5.300,00**  |

**VI. Održavanje čistoće javnih površina**

**Članak 12.**

 Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine.

**Članak 13.**

 Održavanje čistoće javnih površina obuhvaća slijedeće:

|  |
| --- |
| **1014-07 ODRŽAVANJE ČISTOĆE JAVNIH POVRŠINA** |
| **RB.** | **Opis i opseg održavanja** | **Procjena troškova** **(euri)** | **Izvori financiranja** |
| 1. | Zbrinjavanje animalnog otpada – sezonski | 10.000,00 | 13 – opći prihodi i primici |
| **Ukupno:** |  **10.000,00**  |

**VI. Održavanje javne rasvjete**

**Članak 14.**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirenje troškova električne energije, za rasvjetljenje površina javne namjene.

**Članak 15.**

Održavanje javne rasvjete obuhvaća slijedeće:

|  |
| --- |
| **A1014-03 JAVNA RASVJETA** |
| **RB.** | **Opis i opseg održavanja** | **Procjena troškova** **(euri)** | **Izvori financiranja** |
| 1. | Potrošni materijal za održavanje javne rasvjete | 1.300,00 | 13 – opći prihodi i primici |
| 2. | Električna energija za javnu rasvjetu | 40.000,00 | 44 – namjenski prihodi |
| 3. | Radovi na održavanju javne rasvjete- usluge tekućeg i investicijskog održavanja | 10.000,00 | 13 – opći prihodi i primici |
| **Ukupno:** |  **51.300,00**  |

**VII. Provođenje mjera obvezne deratizacije, dezinfekcije i dezinsekcije**

**Članak 16.**

 Općina Velika Kopanica na svom području provodi mjera obvezne deratizacije, dezinfekcije i dezinsekcije sukladno Zakonu o zaštiti pučanstva od zaraznih bolesti, a na prijedlog Nastavnog zavoda za javno zdravstvo Brodsko-posavske županije.

**Članak 17.**

 Provođenje mjera obvezne deratizacije, dezinfekcije i dezinsekcije obuhvaća sljedeće:

|  |
| --- |
| **A1014-08 PROVOĐENJE DERATIZACIJE, DEZINFEKCIJE I DEZINSEKCIJE** |
| **RB.** | **Opis i opseg održavanja** | **Procjena troškova****(euri)**  | **Izvori financiranja** |
| 1. | Usluge deratizacije, dezinfekcije i dezinskecije te stručni nadzor NZJZ BPŽ za provedbu tih usluga | 35.000,00 | 13 – opći prihodi i primici |
| **Ukupno:** |  **35.000,00**  |

**VIII. Zbrinjavanje izgubljenih i napuštenih životinja**

**Članak 18.**

 Zbrinjavanje izgubljenih i napuštenih životinja na području Općine Velika Kopanica obavlja se sukladno Zakonu o zaštiti životinja.

**Članak 19.**

 Zbrinjavanje izgubljenih i napuštenih životinja obuhvaća sljedeće:

|  |
| --- |
| **A1014-09 ZBRINJAVANJE ŽIVOTINJA**  |
| **RB.** | **Opis održavanja**  | **Procjena troškova****(euri)**  | **Izvori financiranja** |
| 1. | Zbrinjavanje životinja u skloništima za životinje i kod udruga koje skrbe za napuštene životinje te veterinarske usluge liječenja i čipiranja napuštenih životinja. | 20.000,00 | 13 – opći prihodi i primici |
| **Ukupno:** |  **20.000,00**  |

**UKUPNO PROGRAM ODRŽAVANJA KOMUNALNE INFRASTRUKTURE:**

**277.600,00 eura**

**IX. Završne odredbe**

**Članak 20.**

Ovisno o ostvarenju proračunskih prihoda u 2025. godini Općinsko vijeće može smanjiti ili povećati opseg radova utvrđenih ovim Programom radi usklađenja opsega radova s mogućnostima financiranja istih.

**Članak 21.**

Ovlašćuje se Općinski načelnik na donošenje provedbenih akata iz ovog Programa.

**Članak 22.**

 Ovaj Program sastavni je dio Proračuna Općine Velika Kopanica za 2025. godinu i stupa na snagu osmog dana od dana objave u „Službenom vjesniku Brodsko-posavske županije“, a primjenjivat će se od 1. siječnja 2025. godine.

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**